বাড়ির মালিক ডাঃ শামসুল আলম বুলবুলের স্ত্রী গৃহকর্তী কাজী রোকশানা পারভীন জানান, বাসা ভাড়া নেয়ার কথা বলে এক ব্যক্তি কয়েকদিন আগে বাসা দেখতে আসে। সোমবার সন্ধ্যা সাড়ে ছয়টার দিকে ওই ব্যক্তি বাসা ভাড়ার অগ্রীম টাকা দিতে আসে। এসময় ওই ব্যক্তি মোবাইল ফোনে কারো সাথে কথা বলে। কিছুক্ষণের মধ্যে ৭-৮ জন লোক ছয় তলা বাড়ির তৃতীয় তলায় তার ফ্ল্যাটে প্রবেশ করে। এক পর্যায়ে কোন কিছু বুঝে উঠার আগেই ডাকাতরা পিস্তল ও চাপাতি নিয়ে তাকে ভয় দেখিয়ে হাত ও মুখ বেধে ফেলে। ডাকাতরা তার ঘরের আলমারি, ওয়্যারড্রপ, বিছানাপত্র তছনছ করে। ডাকাতরা ড্রেসিং টেবিলের ভিতর থেকে তার নিজের ও বোনের প্রায় ৪০ ভরি স্বর্ণালংকার, একটি ল্যাপটপ, মোবাইল সেট ও মূল্যবান শাড়ি কাপড় চোপর নিয়ে যায়।